《寄赠西川御史薛端公益州司理刘大著陕路运使》
宋代·魏野

四贤同在两川时，不独民间斗察微。
蜀魄血流啼亦少，巴猿肠断叫应稀。
文君酒旨停红旆，神女云从慝绣衣。
雪尽沉冤题尽景，齐看诏向十州归。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。